ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢንጂነር ስመኘው፡ መግለፂ ፖሊስ ፌደራል ብስድርኦም ተቐባልነት ኣይረኸበን 7 መስከረም 2018 ኣብ መስቀል አደባባይ ኣብ ውሽጢ መኪነኦም ህይወቶም ሓሊፉ ዝተረኸበ ዋና ስራሕ መካየዲ ፕሮጀክት ህዳሰ ኢትዮጵያ፡ ኢንጂነር ስመኘው በቀለ፡ ብናይ ባዕሎም ሽጉጥ ዓርሶም ዘጥፍኡ ምዃኖም፡ ፌደራል ኮሚሽን ፖሊስ ኢትዮጵያ ሎሚ መዓልቲ መግለፂ ዋላ እኳ እንተሃበ፡ ንስድራ ስመኘው በቀለ ዘየእምን ጉዳይ ኮይኑ ኣሎ። ስድራ ኢንጂነር ስመኘው በቀለ ግና፡ ንገዛእ ርእሱ ቅትለት ፈፂሙ ዝብል መግለፂ እቲ ኮሚሽን ዘእምን ኣይኮነን ይብሉ። ንልዕሊ ኣርብዓ መዓልታት ሕንቅልሕንቅሊተይ ኮይኑ ዝፀንሐ ሞት ኢንጂነር ስመኘውን ኣማውትኦምን ፡ ፌደራል ፖሊስ እታ ሃገር ሎሚ መዓልቲ መግለፂ ምሃቡ ስዒቡ ግና ዘካትዑ ርኢቶታት ይወሃቡ ኣለዉ። ኣብዚ ሕዚ እዋን ንደቂ ኢንጂነር ስመኘው ይሕብሕቡ ዘለዉ ንበዓልቲ ቤት ኢንጂነር ስመኘው በቀለ፡ ንወይዘሮ እሙን ጌታሁን ምንኣስ ሓዋ ኣይተ ኣካሉ ጌታሁንን ወላዲታ ወይዘሮ መንበረ መኮነንን እዮም። ፌደራል ፖሊስ እታ ሃገር ዝሃቦ መግለፂ ኣብቲ ስድራ ዳግማይ ጓሂ ፈጢሩ ኣሎ። ወላዲት በዓልቲ ቤት ኢንጂነር ስመኘው በቀለ ወይዘሮ መንበረ መኮንን፡ ''ንሕና ዋላ ሓደ እንፈልጦ ነገር የለን። ከማኹም ሞቱ ሰሚዕና፡ ከማኹም ድማ እቲ መግለፂ ሰሚዕና። ካብዚ ወፃኢ እንነግረኩም ነገር የለን። በይዛኹም ግደፉና'' ክብላ ብሕርቃን እየን ብዛዕባ እቲ ኩነታት ገሊፀናልና። ኢንጂነር ስመኘው በቀለ ርእሰ ቅትለት ከምዝፈፀሙ ፖሊስ ገሊፁ ምድንጓይ መርመራ ቅትለት ኢንጂነር ስመኘው በቀለ ቅሬታ ፈጢሩ ሰራሕተኛታት ግድብ ህዳሰ ኢትዮጵያ ንምንታይ ኣዲሞም?
